“ศักดิ์สยาม” คาดยกเลิก “Thailand Pass” หนุนต่างชาติเข้าไทยปีนี้ 22 ล้านคน
“ศักดิ์สยาม” คาดยกเลิก “Thailand Pass” หนุนต่างชาติเข้าไทยปีนี้ 22 ล้านคน เผยหลังผ่อนคลายการตรวจ RT-PCR และ ATK ต่างชาติเข้าไทยเพิ่ม 20,000 คน/วัน จากเดิมจาก 8,000 คน/วัน
“ศักดิ์สยาม” คาดยกเลิก “Thailand Pass” หนุนต่างชาติเข้าไทยปีนี้ 22 ล้านคน เผยหลังผ่อนคลายตรวจ RT-PCR และ ATK ต่างชาติเข้าไทยเพิ่ม 20,000 คน/วัน
20 พ.ค. 2565

นายศักดิ์สยาม ชิดชอบ รัฐมนตรีว่าการกระทรวงคมนาคม คาดการณ์ว่าหลังการยกเลิกระบบ Thailand Pass จะมีนักท่องเที่ยวเดินทางเข้าประเทศไทยทางอากาศจนถึงสิ้นปี ประมาณ 22 ล้านคน หรือประมาณ 50% ของปริมาณผู้โดยสารในปี 2562 ก่อนเกิดการระบาดของโควิด-19
“ปริมาณผู้โดยสารจะมากกว่าที่คาดการณ์ไว้ เพราะระบบสาธารณสุขของประเทศไทย ได้รับการยอมรับจากทั่วโลก ประกอบกับจำนวนการติดเชื้อและเสียชีวิตจากโควิดของไทยลดลง” นายศักดิ์สยาม ระบุ   
โดยหลังจากการผ่อนคลายการตรวจ RT-PCR และ ATK และยกเลิกกักตัวของผู้ที่เดินทางเข้าประเทศ ตั้งแต่เมื่อวันที่ 1 พ.ค. 2565 พบว่า ทำให้มีนักท่องเที่ยวเดินทางเข้ามาเพิ่มขึ้น จาก 8,000 คน/วัน คนเป็น 20,000 คน/วัน
ขณะที่ปริมาณผู้โดยสารจะมากกว่าที่คาดการณ์ไว้ เพราะระบบสาธารณสุขของประเทศไทย ได้รับการยอมรับจากทั่วโลก ประกอบกับจำนวนการติดเชื้อและเสียชีวิตจากโควิดของไทยลดลง
ส่วนการรองรับมาตรการเปิดประเทศโดยยกเลิกระบบ Thailand Pass นั้น เชื่อว่าหน่วยงานที่เกี่ยวข้อง รวมถึง บริษัท ท่าอากาศยานไทย จำกัด (มหาชน) หรือ AOT ซึ่งบริหาร 6 สนามบินนานาชาติ ได้เตรียมความพร้อมรองรับอยู่แล้ว  โดยสิ่งที่ต้องดำเนินการเพิ่มเติม คือ การเตรียมความพร้อมของระบบบริการเชื่อมต่อการเดินทาง หลังออกจากสนามบินไป เช่น  รถขนส่งสาธารณะ รถรับจ้างต่างๆ  การบริการของโรงแรมที่พัก ร้านอาหาร และซัพพลายเชนที่เกี่ยวข้อง ซึ่งจะต้องบูรณาการร่วมกันเพื่อไม่ค่าใช้จ่ายสูงมากเกินไป เพื่อดึงดูดนักเดินทาง นักท่องเที่ยวเข้าสู่ประเทศไทย